*Projekts*

LATVIJAS REPUBLIKAS MINISTRU KABINETS

2021. gada Noteikumi Nr.

Rīgā (prot. Nr.  §)

**Grozījumi Ministru kabineta** **2010. gada 1. jūnija noteikumos Nr. 496**

**“Kritiskās infrastruktūras, tajā skaitā Eiropas kritiskās infrastruktūras, apzināšanas un drošības pasākumu plānošanas un īstenošanas kārtība”**

*Izdoti saskaņā ar*

*Nacionālās drošības likuma*

*22.2 panta sesto daļu*

Izdarīt Ministru kabineta 2010. gada 1. jūnija noteikumos Nr. 496 “Kritiskās infrastruktūras, tajā skaitā Eiropas kritiskās infrastruktūras, apzināšanas un drošības pasākumu plānošanas un īstenošanas kārtība” (Latvijas Vēstnesis, 2010, 97. nr.; 2013, 122. nr.; 2017, 114. nr.) šādus grozījumus:

1. Aizstāt noteikumu nosaukumā vārdus “un drošības pasākumu” ar vārdiem “drošības pasākumu un darbības nepārtrauktības”.
2. Aizstāt noteikumu tekstā vārdus “Drošības policija” (attiecīgā locījumā) ar vārdiem “Valsts drošības dienests” (attiecīgā locījumā).
3. Aizstāt 1. punktā vārdus “un drošības pasākumu” ar vārdiem “drošības pasākumu un darbības nepārtrauktības”.
4. Izteikt 4.2. apakšpunktu šādā redakcijā:

“4.2. pēc nozares atbildīgo ministriju vai komisijas locekļu priekšlikumu izskatīšanas sagatavot iesniegšanai Ministru kabinetā tiesību aktu projektus par A, B un C kategorijas kritiskās infrastruktūras kopumu un valsts drošības iestāžu kompetences sadali kritiskās infrastruktūras, tajā skaitā Eiropas kritiskās infrastruktūras, drošības pasākumu plānošanas un īstenošanas nodrošināšanā;”.

1. Papildināt noteikumus ar 4.2.1 apakšpunktu šādā redakcijā:

“4.2.1 pēc Aizsardzības ministrijas priekšlikumu izskatīšanas sagatavot iesniegšanai Ministru kabinetā tiesību aktu projektus par D kategorijas kritisko infrastruktūru un tās darbības nepārtrauktības pasākumu plānošanas un īstenošanas nodrošināšanu;”.

6. Papildināt noteikumus ar 6.19. apakšpunktu šādā redakcijā:

 “6.19. Zemkopības ministrija”.

7. Izteikt 18. punktu šādā redakcijā:

“18. Par nozari atbildīgās ministrijas, Aizsardzības ministrija, Valsts drošības dienests, Satversmes aizsardzības birojs un Militārās izlūkošanas un drošības dienests:”.

8. Papildināt noteikumus ar 18.1 apakšpunktu šādā redakcijā:

“18.1 Aizsardzības ministrija sadarbībā ar attiecīgās nozares ministriju apzina iespējamo D kategorijas kritisko infrastruktūru un iesniedz komisijai priekšlikumus par tās iekļaušanu kritiskās infrastruktūras kopumā”.

9. Papildināt IV nodaļas nosaukumu pirms vārdiem “Kritiskās infrastruktūras” ar vārdiem “A, B un C kategorijas”.

10. Papildināt 25. punktu aiz vārdiem “norīko par infrastruktūras drošību” ar vārdiem “un darbības nepārtrauktības plānošanu, ja attiecināms”.

11. Izteikt 26. punktu šādā redakcijā:

“26. Par kritiskās infrastruktūras un Eiropas kritiskās infrastruktūras drošību atbildīgā persona, kā arī par D kategorijas kritiskās infrastruktūras darbības nepārtrauktību atbildīgā persona var būt persona:”

12. Papildināt noteikumus ar 28.1 punktu šādā redakcijā:

“28.1 Valsts drošības dienests, Satversmes aizsardzības birojs vai Militārās izlūkošanas un drošības dienests atbilstoši minēto valsts drošības iestāžu kompetencei pārbauda un apstiprina par D kategorijas kritiskās infrastruktūras darbības nepārtrauktību atbildīgās personas kandidatūru”.

13. Papildināt noteikumus ar IV.1 nodaļu šādā redakcijā:

“**IV.1 Kritiskās infrastruktūras darbības nepārtrauktības pasākumu plānošana izņēmuma stāvokļa vai kara laikam**

34.1. Kritiskās infrastruktūras darbības nepārtrauktības plānu izņēmuma stāvokļa vai kara laikam atbilstoši noteikumu 3. pielikumam izstrādā:

34.1.1. A, B un C kategorijas kritiskajai infrastruktūrai, kuras īpašnieks vai tiesiskais valdītājs ir privāto tiesību juridiskā persona, kas nodrošina šādus kritiskos pakalpojumus:

 34.1.1.1. elektroapgādi;

 34.1.1.2. sakarus, elektroniskos sakarus un balss telefonlīnijas;

 34.1.1.3. dabasgāzes pārvadi, sadali, uzglabāšanu;

 34.1.1.4. veselības aprūpi;

 34.1.1.5. ūdensapgādi;

34.1.1.6. siltumapgādi;

34.1.1.7. transporta pakalpojumus un transporta infrastruktūru;

34.1.1.8. naftas produktu pieejamību;

34.1.1.9. uzņemošās valsts atbalstu;

34.1.1.10. militārās industrijas darbību;

34.1.2. D kategorijas kritiskajai infrastruktūrai.

34.2. Vienas nozares kritiskās infrastruktūras publiskas personas kapitālsabiedrības, publiskas personas kontrolētas kapitālsabiedrības, publiski privātās kapitālsabiedrības, privātās kapitālsabiedrības, valsts kapitālsabiedrības, atvasinātas publiskas personas kapitālsabiedrības un pašvaldības kapitālsabiedrības, kas kopīgi nodrošina kritisko pakalpojumu, nepieciešamības gadījumā un atbilstoši nozares specifikai izstrādā vienu vienotu, visaptverošu darbības nepārtrauktības plānu nozares kritiskā pakalpojuma sniegšanai izņēmuma stāvokļa vai kara laikam atbilstoši noteikumu 3. pielikumam.

34.3 Kritiskajai infrastruktūrai, kurai civilās aizsardzības plānos jau ir noteikta darbības nepārtrauktība vai kurai ir ārējā audita sertificēta un starptautiskajiem standartiem atbilstoša darbības nepārtrauktības nodrošināšanas sistēma, jauns darbības nepārtrauktības plāns izņēmuma stāvokļa vai kara laikam netiek izstrādāts, bet kritiskās infrastruktūras īpašnieks vai tās tiesiskais vadītājs nozīmē par kritiskās infrastruktūras darbības nepārtrauktības atbildīgo personu, kas sadarbībā ar Aizsardzības ministriju, Iekšlietu ministriju un nozares ministriju papildina jau esošos darbības nepārtrauktības plānus, ja nepieciešams.

34.4 Ja kritiskās infrastruktūras kopumā ir vairāki vienas publiskas personas kapitālsabiedrības, publiskas personas kontrolētas kapitālsabiedrības, publiski privātās kapitālsabiedrības, privātās kapitālsabiedrības, valsts kapitālsabiedrības, atvasinātas publiskas personas kapitālsabiedrības un pašvaldības kapitālsabiedrības personas objekti un sistēmas, attiecīgajai juridiskajai personai tiek izstrādāts viens visaptverošs darbības nepārtrauktības plāns izņēmuma stāvokļa vai kara laikam.

34.5 Nozares ministrija informē kritiskās infrastruktūras, kuras iznīcināšana, darbības spēju samazināšana vai kritisko pakalpojumu sniegšanas pārtraukšana būtiski apdraud sabiedrības un valsts drošību izsludinātā izņēmuma stāvokļavai kara laikā, īpašnieku vai tiesisko valdītāju par kritiskās infrastruktūras iekļaušanu D kategorijas kritiskās infrastruktūras kopumā.

34.6.Kritiskās infrastruktūras īpašnieks vai tiesiskais valdītājs norīko atbildīgo personu par D kategorijas kritiskās infrastruktūras darbības nepārtrauktību, nosakot tai uzdevumu sadarbībā ar atbildīgās nozares ministriju, Aizsardzības ministriju un Iekšlietu ministriju sagatavot darbības nepārtrauktības plānu rīcībai izņēmuma stāvokļa vai kara laikam un nodrošināt plāna regulāru aktualizēšanu.

34.7 Kritiskās infrastruktūras īpašnieks vai tiesiskais vadītājs reizi gadā līdz 31. decembrim vai nekavējoties būtisku izmaiņu gadījumā iesniedz Aizsardzības ministrijai un Iekšlietu ministrijai un nozares ministrijai pašvērtējumu par kritisko pakalpojumu nepārtrauktības sniegšanas plānu izņēmuma stāvokļa vai kara laikam aktualizēšanu. Nozares ministrija sadarbībā ar Aizsardzības ministriju un Iekšlietu ministriju izlases veidā var jebkurā laikā pārbaudīt kritiskās infrastruktūras darbības nepārtrauktības plānu izņēmuma stāvokļa vai kara laikam, nepieciešamības gadījumā ierosinot izmaiņas.”

14. Papildināt 37.1 punktu aiz vārdiem “Bez saskaņošanas ar” ar vārdiem “A, B un C kategorijas”.

15. Aizstāt 38. punktā vārdus “B un C” ar vārdiem “B, C un D”.

16. Papildināt noteikumu 1. pielikumu ar 11. un 12. punktu šādā redakcijā:

“11. Darbības nepārtrauktības plāns rīcībai izņēmuma stāvokļa vai kara laikā (ja attiecināms).

 12. Iekšējais regulējums par klasificētas informācijas un fiziskās drošības kārtību, ja to rīcībā, ieskaitot padotības iestādes, pastāv valsts noslēpuma objekta glabātuves un klasificētās informācijas apspriežu telpas un vietas”.

17. Izteikt 2. pielikuma 3. punktu šādā redakcijā:

“3. Informatīvās norādes krāsas (krāsu prasības norādītas PANTONE, CMYK un RGB sistēmās) ir šādas:

3.1. taisnstūra laukums, kā arī filmēšanas un fotografēšanas tehnikas piktogrammas fons – baltā krāsā (PANTONE 663 C vai C0 M0 Y0 K0, vai RGB vai R255 G255 B255);

3.2. stilizēta filmēšanas un fotografēšanas tehnikas piktogramma un uzraksts “BEZ SASKAŅOŠANAS FOTOGRAFĒT, FILMĒT” – melnā krāsā (PANTONE NEUTRAL BLACK C vai C0 M0 Y0 K100, vai RGB vai R35 G31 B32);

3.3. aizlieguma zīmes kontūra un uzraksts “AIZLIEGTS” – sarkanā krāsā (PANTONE 485 C, CMYK vai C0 M100 Y100 K0, vai RGB vai R237 G28 B36);

3.4. informatīvās norādes ietvars – melnā krāsā (PANTONE NEUTRAL BLACK C vai C0 M0 Y0 K100, vai RGB vai R35 G31 B32).”

20. Papildināt noteikumus ar 41. punktu šādā redakcijā:

“41. Valsts un pašvaldības institūcijas, kā arī personas, kura nodrošina kritiskās funkcijas veikšanu, ne vēlāk kā 6 mēnešu laikā pēc notiekumu spēkā stāšanas izstrādā darbības nepārtrauktības plānu”.

21. Papildināt noteikumus ar 3. pielikumu “Darbības nepārtrauktības plāna rīcībai izņēmuma stāvokļa laikā vai kara laikā izstrādes vadlīnijas”:

“3. pielikums

Ministru kabineta

2010. gada 1. jūnija

noteikumiem Nr. 496

**Darbības nepārtrauktības plāna rīcībai izņēmuma stāvokļa laikā vai kara laikā izstrādes vadlīnijas**

1. Vadlīnijas nosaka minimālās prasības un kārtību, kādā tiek plānota kritiskās infrastruktūras darbības nepārtrauktība izņēmuma stāvokļa vai kara laikā.

2. Atbilstoši nozares specifikai ir pieļaujamas atkāpes no atsevišķiem vadlīniju punktiem, par to atsevišķi vienojoties ar Aizsardzības ministriju, Iekšlietu ministriju un atbildīgās nozares ministriju.

2. Kritiskās infrastruktūras, tajā skaitā Eiropas kritiskās infrastruktūras (turpmāk – kritiskā infrastruktūra), īpašnieks vai tiesiskais valdītājs sadarbībā ar Aizsardzības ministriju, Iekšlietu ministriju un atbildīgo nozares ministriju izstrādā darbības nepārtrauktības plānu izņēmuma stāvokļa vai kara laikam (turpmāk – plāns), nosakot:

2.1. kritiskos pakalpojumus un to minimālo apmēru, kas jānodrošina vismaz noteiktajā līmenī izņēmuma stāvokļa vai kara laikā;

2.2. kritisko personālu un tā pienākumus, kā arī personāla sagatavošanas pasākumus;

2.3. darbībai nepieciešamo nodrošinājumu (infrastruktūra, tehnoloģiskās iekārtas un nepieciešamie materiāltehniskie līdzekļi, resursi un izejvielas u. c.);

2.4. rīcības algoritmus krīzes laikā.

3. Darbības nepārtrauktības plāna izņēmuma stāvokļa vai kara laikam izstrāde balstās uz Aizsardzības ministrijas un atbildīgās nozares ministrijas sagatavoto militārā apdraudējuma scenāriju.

4. Kritisko pakalpojumu minimālās darbības nepārtrauktības prasības, kas jānodrošina noteiktajā līmenī izņēmuma stāvokļa vai kara laikā, tiek noteiktas individuāli sadarbībā ar nozares atbildīgo ministriju, Aizsardzības ministriju un Iekšlietu ministriju, nostiprinot to plānā:

4.1. aprakstot kritiskās funkcijas un procesus;

4.2. definējot kritisko pakalpojumu apjomu, kas jānodrošina noteiktajā līmenī;

4.3. definējot pieļaujamo maksimālo kritisko pakalpojumu darbības pārtrauktības ilgumu,

pēc kura nav iespējams turpināt sniegt kritisko pakalpojumu;

4.4. nosakot nepieciešamo atjaunošanās laiku un prioritātes kritisko funkciju atjaunošanai

un turpināšanai.

5. Cilvēkresursi kritisko funkciju nodrošināšanai:

5.1. izvērtēt un noteikt nepieciešamo kritisko personālu, kuram izņēmumā stāvokļa vai kara laikā tiktu noteikts pienākums turpināt strādāt (aizliegums uzteikt darba līgumu). Kritiskajā personālā iekļauj arī svarīgas atbalsta funkcijas, kas nepieciešamas, lai nodrošinātu kritisko pakalpojumu nepārtrauktību un procesu norisi.

5.2. kritiskās infrastruktūras īpašnieks vai valdītājs:

5.2.1. nosaka kritiskā personāla skaitu un konkrētus amatus;

5.2.2. pirms kritiskā personāla saraksta apstiprināšanas informāciju par identificēto kritisko personālu elektroniski nosūta Nacionālo bruņoto spēku rezerves uzskaites struktūrvienības izvērtēšanai, norādot identificētā kritiskā personāla vārdu, uzvārdu un personas kodu;

5.2.3. saņemot no Nacionālo bruņoto spēku rezerves uzskaites struktūrvienības atbildi, ka kāds no darbiniekiem ir rezerves karavīrs, aizstāj kritiskā personāla sarakstā iekļauto rezerves karavīru ar citu personu (alternatīvu personu, kas ieņem līdzvērtīgu amatu). Ja kritiskajā infrastruktūrā nevar aizstāt norādīto personu ar citu alternatīvu personu, šī persona tiek iekļauta kritiskā personāla sarakstā;

5.2.4. informē kritisko personālu par tā statusu un pienākumiem, nosakot to darba līgumā un amata aprakstā, kā arī nodrošinot tā apmācību vai sagatavošanu;

5.3. paredzēt kritisko darbinieku aizvietošanas vai pastiprināšanas kārtību, tostarp procedūru gadījumā, ja daļa kritiskā personāla nav pieejama;

5.4. iespēju robežās savlaicīgi pielāgot infrastruktūru un atvēlēt resursus, lai nodrošinātu darbu maiņās, personāla nakšņošanu vai ilgstošu uzturēšanos darba telpās;

5.5. noteikt saziņas un iekšējās komunikācijas veidu (t. sk. izmantojamos sakaru līdzekļus) ar kritisko personālu tā apziņošanai un informēšanai.

6. Infrastruktūras nodrošinājumā paredz pāreju uz alternatīvām darba telpām (alternatīvo lokāciju), ja ikdienas darba telpas nav pieejamas, izvērtējot, kur tas iespējams, konkrētā kritiskās infrastruktūras objekta specifiku:

6.1. laikus apzinot piemērotu infrastruktūru (alternatīvu lokāciju) ne mazāk kā 50 kilometru attālumā no esošās, kas piemērota kritisko funkciju nodrošināšanai (kā minimums – sakaru nodrošinājums, iespēju robežās – alternatīvie energoapgādes risinājumi, ūdens pieejamība);

6.2. izstrādājot kārtību, kādā uz alternatīvajām darba telpām tiek pārvietots (īslaicīgi vai ilglaicīgi) personāls un tehnoloģiskās iekārtas, laikus identificējot nepieciešamo transporta vienību skaitu un citu nodrošinājuma atbalstu (tostarp personāla izmitināšanai, izvietošanai);

6.3. identificējot iespējas piesaistīt alternatīvajā lokācijā pieejamo personālu, iekārtas un materiāltehniskos līdzekļus, laikus definējot prasības.

7. Kritisko pakalpojumu sniegšanai nepieciešamo tehnoloģisko iekārtu (turpmāk – iekārtas) un materiāltehnisko līdzekļu risinājums paredz:

7.1. kritiski svarīgu iekārtu un materiāltehnisko līdzekļu uzskaitījumu;

7.2. kritiski svarīgu iekārtu un materiāltehnisko līdzekļu alternatīvu apzināšanu, aizvietošanas iespējas;

7.3. nepārtrauktības nodrošināšanu iekārtu un materiāltehnisko līdzekļu zaudējuma vai nedarbošanās gadījumā;

7.4. rīcību iekārtu remontam, atjaunošanai, uzlabošanai vai alternatīvu izveidei (t. sk. ārpakalpojumu nodrošinātāju aizvietošanā);

7.5. digitālo sistēmu un iekārtu savlaicīgu dublēšanu, lai nodrošinātu pieeju datiem, sistēmām un procesiem arī no alternatīvās lokācijas;

7.6. piegāžu drošības ietekmi uz iekārtu darbības nepārtrauktību (atbalsta personāla pieejamība, rezerves detaļu pieejamība, remonts);

7.7. informācijas sistēmu elektroapgādes pieslēguma dublēšanu un aprīkojumu ar autonomu elektroapgādes sistēmu;

7.8. kritiskā pakalpojuma nepārtrauktības nodrošināšanu alternatīvā veidā ar alternatīviem līdzekļiem, ja Latvijas teritorijā neatrodas informācijas sistēmas, kas nodrošina kritiskā pakalpojuma darbību.

8. Netiek rekomendēts izmantot tādu uzņēmumu ražotās tehnoloģijas, kuru reputācija ES un NATO dalībvalstīs tiek apšaubīta saistībā ar aizdomām par privātuma pārkāpumiem, publiski nepieejamas informācijas nesankcionētu iegūšanu vai valsts drošības apdraudējumu.

8. Kritisko pakalpojumu sniegšanai nepieciešamais transports (ja attiecināms):

8.1. identificēt kritisko pakalpojumu sniegšanai nepieciešamo transportu;

8.2. apzināt alternatīvas;

8.3. šoferu un speciālistu pieejamība, aizvietošanas iespējas;

8.4. nodrošinājums ar degvielu.

9. Plānā nepieciešams atspoguļot:

9.1. elektronisko sakaru un balss telefonijas iekārtas un to datubāzes (t. sk. pieeju no

alternatīvajām darba telpām, alternatīvās vai dublējošās sakaru un datu pārraides sistēmas);

9.2. elektroenerģijas apgādes iekārtas, alternatīvas un ārpakalpojumu ietekmi;

9.3. dabasgāzes un naftas produktu pieejamību (alternatīvas);

9.4. siltumapgādi (apkuri), ūdensapgādi, kanalizācijas pieejamību (alternatīvas);

9.5. loģistikas risinājumus un to alternatīvas (transporta nepieejamība).

10. Resursu (piegāžu) sistēma paredz kritiskās infrastruktūras darbības specifikai nepieciešamo resursu (piemēram, kritisko izejvielu identificēšana) pieejamību un piegādi valsts apdraudējuma gadījumā, tostarp izvērtējot piegāžu drošības un nepārtrauktības aspektus, savlaicīgi apzinot alternatīvās piegāžu ķēdes vai alternatīvu kritiskajām izejvielām, tostarp to iespējamās atrašanās vietas.

11. Informāciju par identificētajiem kritisko izejvielu un materiālu trūkumiem, materiāltehnisko resursu nepieejamību un citām konstatētajām ievainojamībām kopā ar kritiskās infrastruktūras ikgadējo pašvērtējumu nepieciešams iesniegt atbilstošajai nozares ministrijai.

12. Plānā nepieciešams noteikt piegāžu drošības un noturības jautājumus:

12.1. veikt vismaz pirmā līmeņa piegādātāju identificēšanu un to ģeogrāfisko izvietošanu, lai apzinātu ievainojamības starptautisko piegāžu ķēžu pārrāvumu situācijās un savlaicīgi identificētu iespējamās alternatīvas;

12.2. sadalīt piegāžu riskus (*multi-vendor suppliers*), izvairoties no atkarības tikai no viena ārvalstu piegādātāja;

12.3. nav atbalstāma tādu augsta riska piegādātāju iesaiste piegāžu ķēdēs, kuru reputācija ES un NATO dalībvalstīs tiek apšaubīta saistībā ar aizdomām par privātuma pārkāpumiem, cilvēktiesību neievērošanu, publiski nepieejamas informācijas nesankcionētu iegūšanu vai valsts drošības apdraudējumu;

12.4. no piegāžu drošības un noturības viedokļa priekšroka būtu sniedzama vietējām piegāžu ķēdēm un vietējiem ražotājiem, apstrādātājiem un pakalpojuma sniedzējiem.

12. Plānā nepieciešams atspoguļot rīcības algoritmus krīzes laikā:

12.1. izsludinot izņēmuma stāvokli vai kara laiku, kritiskā infrastruktūra turpina nodrošināt kritiskos pakalpojumus noteiktā apmērā. Kritiskais personāls bez atsevišķa rīkojuma ierodas darbā un turpina īstenot kritiskās funkcijas. Kritiskais personāls nav pakļauts mobilizācijai, bet tā pienākums ir turpināt strādāt; ja tas netiek ievērots, paredzēta kriminālatbildība;

12.2. jāparedz kārtība, kādā valsts apdraudējuma situācijās sazināties ar personālu (noteikt saziņu un iekšējo komunikāciju, apziņošanu un informēšanu);

12.3. jānosaka krīzes vadības komandas aktivizēšanas kārtība un darbība krīzes laikā, kā arī koordinācijas mehānisms ar nozares ministriju;

12.4. jānosaka krīzes komunikācijas protokols (iekšējais, ārējais);

12.5. jāaptver procedūras, kā elastīgi un operatīvi reaģēt uz incidentiem, īstenojot krīzes vadības procedūras un protokolus.

13. Uzņēmuma darbības prioritāte ir kritisko pakalpojumu sniegšana noteiktā apmērā, kam jānovirza visi pieejamie iekšējie uzņēmuma resursi. Kritisko pakalpojumu pārtraukšanas gadījumā visi resursi ir jāvelta noteikto funkciju un darbības procesu atjaunošanai, pēc iespējas mazinot radītos zaudējumus, operatīvi īstenojot atjaunošanās scenārijus vai pārceļoties un turpinot darbību no alternatīvās lokācijas.

14. Darbības pārtraukšana ir pieļaujama tikai:

14.1. saņemot atļauju vai citus uzdevumus no apdraudējuma pārvarēšanas atbildīgās institūcijas;

14.2. situācijās, kad tiek apdraudēta personāla dzīvība un to nav iespējams novērst, pat pārceļoties uz alternatīvo lokāciju.

15. Plānā var identificēt arī nepieciešamo atbalstu no valsts institūcijām, lai nodrošinātu kritisko funkciju īstenošanu izņēmuma stāvokļa vai kara laikā:

15.1. prioritāru nodrošinājumu ar energoresursiem, gāzi un naftas produktiem;

15.2. sakaru nodrošinājumu;

15.3. fizisko apsardzi;

15.4. loģistikas atbalstu;

15.5. citu atbalstu, atbilstoši nozares ministrijas un Aizsardzības ministrijas izvērtējumam.

16. Plānā jāparedz darbības nepārtrauktības sistēmas testēšana un pašvērtēšana, tostarp ne retāk kā reizi četros gados organizējot mācības sadarbībā ar Aizsardzības ministriju un atbildīgo nozares ministriju.

17. Plānu un grozījumus plānā apstiprina kritiskās infrastruktūras īpašnieks vai tiesiskais vadītājs.”

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks

Iesniedzējs:

Ministru prezidenta biedrs,

aizsardzības ministrs A. Pabriks

Vīza:

Valsts sekretārs J. Garisons

H. Rozēns, 67335072

Heinrihs.Rozens@mod.gov.lv

I. Rubļevska, 67335088

Ieva.Rublevska@mod.gov.lv